Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 455

5. Vizsgálati eljárás 5.1. A minta elkészítése Az elõkészített15 mintából 10 g körüli mennyiséget úgy darálunk meg, hogy átessen a 0,2 mm-es szitán. Ezután a mintát homogenizáljuk, majd 0,2 g-ot* bemérünk 1 mg pontossággal csiszolt dugós kémcsõbe. ∗ A módszer legfeljebb mg N 30 °C-on g × perc ureáz aktivitásra van beállítva. Magasabb aktivitású anyagoknál a bemérést 50 mg-ra lehet csökkenteni. 5.2. Meghatározás A bemért mintához a kémcsõ körkörös mozgatása közben hozzáadunk 10 cm3 karbamidos foszfátpufferoldatot úgy, hogy a minta teljesen átnedvesedjen, azonnal bedugjuk és azonnal betesszük 30 °C-os vízfürdõbe, pontosan 30 percre. Ezután 10 cm3 0,1 mólos sósavat adunk hozzá, azonnal jeges vízbe tesszük, majd mérés elõtt 20 °C-ra való beállítás után veszteség nélkül az elektród típusától függõ méretû és formájú titráló edénybe öntjük, a kémcsövet 2 × 2,5 cm3 desztillált vízzel átöblítjük és azonnal 0,1 mólos nátrium-hidroxiddal titráljuk pH 4,7-ig. 15 10% zsírtartalom felett zsírtalanítani kell, hideg extrahálással (dietiléter vagy petroléter), a számításnál a zsírtartalmat figyelembe kell venni. 5.3. Vakpróba Az elõkészített és mért mintához 10 cm3 0,1 mólos sósavat és 10 cm3 karbamidos pufferoldatot adunk és 30 percig jeges vízben hagyjuk állni. Ezután 20 °C-ra állítjuk és maradék nélkül átvisszük az elektród típusától függõ méretû és formájú titráló edénybe, a kémcsövet 2 × 2,5 cm3 desztillált vízzel átöblítjük. Az oldatot 0,1 mólos nátrium-hidroxiddal pH 4,7-ig titráljuk.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes